stanford-oval/wikipedia huggingface dataset:
คุณากร ปรีชาชนะชัย
เข้าสู่การเมือง

คุณากร เข้าสู่วงการการเมืองต่อเนื่องจากสรรพกิจ ปรีชาชนะชัย โดยลงสมัครครั้งแรกในเขตเลือกตั้งอำเภอชุมพลบุรี อำเภอท่าตูม อำเภอรัตนบุรี (เฉพาะตำบลกุดขาคีม) และได้รับคะแนนเสียงชนะสุริยะ ร่วมพัฒนา สังกัดพรรคภูมิใจไทย สส.เจ้าของพื้นที่เดิม
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
รางวัล

รางวัลสิงห์ฆเณศ สาขาผู้เป็นแบบอย่างสังคมยอดเยี่ยมแห่งปี ประจำปี 2559
รายชื่อวันสำคัญ

วันสำคัญ คือ วันที่มีความสำคัญหรือมีความพิเศษในด้านใดด้านหนึ่ง โดยมีประเพณีหรืองานฉลองในวันสำคัญแต่ละวันแตกต่างกันไป
วันสำคัญในประเทศไทย

บทความหลัก: รายชื่อวันสำคัญของไทย
วันสำคัญสากล > วันสำคัญที่ไม่เกี่ยวกับศาสนา

1 มกราคม - วันขึ้นปีใหม่
14 กุมภาพันธ์ - วันวาเลนไทน์
8 มีนาคม - วันสตรีสากล
21 มีนาคม - วันกวีนิพนธ์สากล
22 มีนาคม - วันน้ำของโลก
1 เมษายน - วันโกหกโลก
7 เมษายน - วันอนามัยโลก
22 เมษายน - วันคุ้มครองโลก
1 พฤษภาคม - วันแรงงาน
8 พฤษภาคม - วันกาชาดสากล
31 พฤษภาคม - วันงดสูบบุหรี่โลก
9 กรกฎาคม - วันงดดื่มสุราแห่งชาติ
25 กรกฎาคม - วันป้องกันการจมน้ำโลก
12 สิงหาคม - วันแม่, วันช้างโลก
5 มิถุนายน - วันสิ่งแวดล้อมโลก
8 มิถุนายน - วันทะเลโลก
24 ตุลาคม - วันสหประชาชาติ
31 ตุลาคม - วันฮาโลวีน
วันขึ้น 15 ค่ำ เดือน 12 - วันลอยกระทง
1 ธันวาคม - วันเอดส์โลก
5 ธันวาคม - วันคล้ายวันเฉลิมพระชนมพรรษาของพระบาทสมเด็จพระมหาภูมิพลอดุลยเดชมหาราช บรมนาถบพิตร, วันชาติ, วันพ่อแห่งชาติ, วันดินโลก
31 ธันวาคม - วันสิ้นปี
วันสำคัญสากล > วันสำคัญทางศาสนาพุทธ (ปฏิทินจันทรคติ)

ขึ้น 15 ค่ำ เดือน 3 หรือ ขึ้น 15 ค่ำ เดือน 4 ในปีอธิกมาส - วันมาฆบูชา
ขึ้น 15 ค่ำ เดือน 6 - วันวิสาขบูชา
แรม 8 ค่ำ เดือน 6 - วันอัฏฐมีบูชา
ขึ้น 15 ค่ำ เดือน 8 - วันอาสาฬหบูชา
แรม 1 ค่ำ เดือน 8 - วันเข้าพรรษา
ขึ้น 15 ค่ำ เดือน 11 - วันออกพรรษา
ก่อนวันพระหนึ่งวัน - วันโกน
ขึ้น 8 ค่ำ, ขึ้น 15 ค่ำ, แรม 8 ค่ำ, แรม 15 ค่ำ (หรือแรม 14 ค่ำถ้าเป็นเดือนขาด) ของทุกเดือน - วันพระ หรือ วันธรรมสวนะ
วันสำคัญสากล > วันสำคัญทางศาสนาคริสต์ (ปฏิทินเกรโกเรียน)

วันอาทิตย์ ของทุกสัปดาห์ - วันสะบาโต
21 มีนาคม ถึง 25 เมษายน ซึ่งตรงกับวันอาทิตย์ - วันอีสเตอร์
25 ธันวาคม - วันคริสต์มาส
วันสำคัญสากล > วันสำคัญทางศาสนาอิสลาม (ปฏิทินฮิจเราะห์)

1 เชาวาล (เดือน10) - วันอีดุลฟิฏริ (วันออกบวช หรือวันอีดเล็ก)
8 ซุลฮิจญะฮ์ (เดือน12)  - วันอะเราะฟะฮ์ (วันเริ่มต้นพิธีฮัจย์)
10 ซุลฮิจญะหฺ (เดือน12) - วันอีดุลอัฎฮา (วันอีดฮัจญี หรือวันอีดใหญ่)
วันสำคัญสากล > วันสำคัญทางศาสนายูดาห์ (ปฏิทินฮีบรู)

วันเสาร์ ของทุกสัปดาห์ [เวลาดวงอาทิตย์ตก(18.00 น.)ของวันศุกร์ ถึง เวลาดวงอาทิตย์ตก(17.59 น.)ของวันเสาร์] - วันสะบาโต
14 นิสาน (21 มีนาคม ถึง 25 เมษายน) - เทศกาลปัสกา
วันสำคัญสากล > วันสำคัญทางศาสนาพื้นบ้านจีน

วันที่ 1 เดือน 1 ตามปฏิทินจันทรคติจีน (ประมาณเดือนมกราคมหรือกุมภาพันธ์) - วันตรุษจีน
4 หรือ 5 เมษายน - วันเช็งเม้ง
วันที่ 15 เดือน 8 ตามปฏิทินจันทรคติจีน (ประมาณเดือนกันยายนหรือตุลาคม) - วันไหว้พระจันทร์
ดูเพิ่ม

รายชื่อวันสำคัญทางพุทธศาสนา
รายชื่อวันสำคัญทางศาสนาคริสต์
ทวีศักดิ์ เสนาณรงค์

| ทวีศักดิ์ เสนาณรงค์ |
| --- | --- |


ปลัดกระทรวงศึกษาธิการ
ดำรงตำแหน่ง พ.ศ. 2537 – พ.ศ. 2538
ก่อนหน้า: โกวิท วรพิพัฒน์
ถัดไป: สุรัฐ ศิลปอนันต์
 
ข้อมูลส่วนบุคคล
เกิด: 17 พฤษภาคม พ.ศ. 2478
เสียชีวิต: 1 กรกฎาคม พ.ศ. 2564 (86 ปี)
คู่สมรส: ท่านหญิงปัทมนรังษี เสนาณรงค์
บุตร: ปัทมศักดิ์ เสนาณรงค์ ปัทมนิฐิ เสนาณรงค์ ปัทมวดี เสนาณรงค์

ทวีศักดิ์ เสนาณรงค์ (17 พฤษภาคม พ.ศ. 2478 - 1 กรกฎาคม พ.ศ. 2564) อดีตประธานกรรมการ บริษัท บางสะพานบาร์มิล จำกัด (มหาชน) อดีตปลัดกระทรวงศึกษาธิการ อดีตเลขาธิการคณะกรรมการการศึกษาเอกชน อดีตรองปลัดกระทรวงศึกษาธิการ และอดีตอธิบดีกรมศิลปากร
ประวัติ

ทวีศักดิ์ เสนาณรงค์ เกิดเมื่อวันที่ 17 พฤษภาคม พ.ศ. 2478 เป็นบุตรของหลวงเสนาณรงค์สมรสกับท่านหญิงปัทมนรังษี เสนาณรงค์ (พระนามเดิม:หม่อมเจ้าปัทมนรังษี ยุคล) พระธิดาในพระเจ้าวรวงศ์เธอ พระองค์เจ้าอนุสรมงคลการกับหม่อมอุบล ยุคล ณ อยุธยา มีบุตรธิดา 3 คน คือ ปัทมศักดิ์ เสนาณรงค์ ปัทมนิฐิ เสนาณรงค์ และปัทมวดี เสนาณรงค์
ทวีศักดิ์ เสียชีวิตเมื่อวันที่ 1 กรกฎาคม พ.ศ. 2564 สิริอายุรวม 86 ปี
วันที่ 10 กรกฎาคม พ.ศ. 2564 พระบาทสมเด็จพระวชิรเกล้าเจ้าอยู่หัว โปรดเกล้าโปรดกระหม่อมฯ ให้ นาย ชวน หลีกภัย ประธานรัฐสภา เข้าร่วมพิธีพระราชทานเพลิงศพ ณ วัดเทพศิรินทราวาสราชวรวิหาร
การศึกษา

เข้าศึกษาในคณะจิตรกรรมประติมากรรมและภาพพิมพ์ เมื่อปี พ.ศ. 2496 เป็นนักศึกษารุ่นที่ 10 ของคณะฯ
สำเร็จการศึกษาศิลปบัณฑิต สาขาจิตรกรรม เมื่อ พ.ศ. 2511 ไดรับประกาศนียบัตรศิลปะ (L’ Accademia di Belle Arti di Roma, Italy)
การทำงาน

ทวีศักดิ์ เข้ารับราชการครั้งแรกในตำแหน่งนายช่างตรี กรมศิลปากร รับราชการจนได้เป็นผู้อำนวยการกองสังคีต รองอธิบดีกรมศิลปากร อธิบดีกรมศิลปากร รองปลัดกระทรวงศึกษาธิการ เลขาธิการคณะกรรมการการศึกษาเอกชน และตำแหน่งสุดท้ายคือปลัดกระทรวงศึกษาธิการ
ผลงาน

เป็นคณะกรรมการงานสมโภชกรุงรัตนโกสินทร์ 200 ปี ซ่อมแซมบูรณะวัดพระศรีรัตนศาสดาราม และพระบรมมหาราชวัง จัดงานพระราชพิธีถวายพระเพลิงพระบรมศพสมเด็จพระนางเจ้ารำไพพรรณี พระบรมราชินีในรัชกาลที่ 7 จัดสร้างพระพุทธพระประธานพุทธมณฑล รวมถึงสังเวชนียสถาน 4 ตำบล ณ พุทธมณฑล จัดตั้งหอภาพยนตร์แห่งชาติ เปิดอุทยานประวัติศาสตร์ 8 แห่ง
รางวัล

ได้รับรางวัลกิติคุณสัมพันธ์ "สังข์เงิน" ประจำปี 2528 สาขาส่งเสริมเอกลักษณ์ของชาติ
ได้รับรางวัล "MIN – ON ARTS AWARD" จากประเทศญี่ปุ่น
เป็นศิษย์เก่าดีเด่น วิทยาเขตเพาะช่าง ปี พ.ศ. 2533
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2529 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2538 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2526 –  เหรียญจักรพรรดิมาลา (ร.จ.พ.)
พ.ศ. 2516 –  เหรียญราชรุจิทอง รัชกาลที่ 9 (ร.จ.ท.9)
ธวัชชัย ไทยเขียว

| ธวัชชัย ไทยเขียว |
| --- | --- |

รองปลัดกระทรวงยุติธรรม
ดำรงตำแหน่ง 1 ตุลาคม พ.ศ. 2555 – 30 กันยายน พ.ศ. 2562
โฆษกกระทรวงยุติธรรม
ดำรงตำแหน่ง 19 มกราคม พ.ศ. 2559 – 30 กันยายน พ.ศ. 2562
 
ข้อมูลส่วนบุคคล
เกิด: 17 กุมภาพันธ์ พ.ศ. 2502 (65 ปี) จังหวัดชัยนาท
ศาสนา: พุทธ
คู่สมรส: นางเบญจพร ไทยเขียว

นายธวัชชัย ไทยเขียว กรรมการผู้ทรงคุณวุฒิในคณะกรรมการกองทุนพัฒนาสื่อปลอดภัยและสร้างสรรค์ ด้านการพัฒนาเด็ก เยาวชน และครอบครัว, คณะกรรมการกองทุนยุติธรรม, อดีตรองปลัดกระทรวงยุติธรรม และอดีตโฆษกกระทรวงยุติธรรม พ.ศ.๒๕๖๔ คณะกรรมการกำหนดตำแหน่งระดับสูงของกระทรวงดิจิทัลเพื่อเศรษฐกิจและสังคม, กระทรวงการพัฒนาสังคมและความมั่นคงของมนุษย์ และสภาความมั่นคงแห่งชาติ, ผู้ทรงคุณวุฒิในคณะกรรมการการจัดการเรื่องราวร้องทุกข์ประจำกระทรวงยุติธรรม
ประวัติ

นายธวัชชัย ไทยเขียว เกิดเมื่อวันอังคารที่ 17 กุมภาพันธ์ พ.ศ. 2502 ที่ตำบลบางขุด อำเภอสรรคบุรี จังหวัดชัยนาท  เป็นบุตรของนายสุเทพ กับนางชิ้น ไทยเขียว ชีวิตครอบครัวสมรสกับ นางเบญจพร ไทยเขียว มีบุตรชาย 2 คนคือ นายชัชชล และนายยิ่งคุณ ไทยเขียว
การศึกษา

ป.7 โรงเรียนวัดโพธิ์ทอง ตำบลบางขุด อำเภอสรรคบุรี จังหวัดชัยนาท
ม.ศ.3 โรงเรียนคุรุประชาสรรค์ ตำบลแพรกศรีราชา อำเภอสรรคบุรี จังหวัดชัยนาท
ป.กศ.ต้น วิทยาลัยครูเพชรบุรีวิทยาลงกรณ์
ป.กศ.สูง (สังคมศึกษา) วิทยาลัยครูเพชรบุรีวิทยาลงกรณ์
กศ.บ. (สังคมศึกษา) มหาวิทยาลัยศรีนครินทรวิโรฒ
สค.ม. (อาชญาวิทยาและงานยุติธรรม) มหาวิทยาลัยมหิดล รุ่นที่ 4
รัฐศาสตร์ดุษฎีบัณฑิตกิตติมศักดิ์ สาขาวิชารัฐศาสตร์ มหาวิทยาลัยมหามกุฏราชวิทยาลัย
การอบรม

ผู้บริหารสถานการศึกษาระดับสูง กระทรวงศึกษาธิการ รุ่นที่ 13
ผู้บริหารเทคโนโลยีสารสนเทศระดับสูง /Chief Information Officer : CIO รุ่นที่ 15
ผู้บริหารกระบวนการยุติธรรมระดับสูง รุ่นที่ 9 (บยส.9) สำนักงานศาลยุติธรรม
นักบริหารระดับสูง สำนักงาน กพ. นบส.1 รุ่นที่ 37
วิทยาลัยป้องกันราชอาณาจักร (วปอ.) รุ่นที่ 51
การพัฒนาการเมืองและการเลือกตั้งระดับสูง รุ่นที่ 2 (พตส.2) คณะกรรมการการเลือกตั้ง
การเมืองการปกครองในระบอบประชาธิปไตยสำหรับนักบริหารระดับสูง รุ่นที่ 16 (ปปร.16) สถาบันพระปกเกล้า
นักบริหารยุทธศาสตร์การป้องกันและปราบปรามการทุจริตระดับสูง (นยปส.) รุ่นที่ 5 ปปช.
การรับราชการ

1 กรกฎาคม พ.ศ. 2529 เข้ารับราชการในตำแหน่งพนักงานคุมประพฤติ
1 ตุลาคม พ.ศ. 2541 รักษาการผู้อำนวยการสำนักงานโครงการพัฒนาระบบงานศาล
18 มีนาคม พ.ศ. 2542 ผู้อำนวยการกองนโยบายและแผน กระทรวงยุติธรรม คณะกรรมการและผู้ช่วยเลขานุการพิจารณาจัดระเบียบกระทรวงยุติธรรม
8 มิถุนายน พ.ศ. 2544  รักษาราชการแทน ผู้อำนวยการศูนย์บริการข้อมูลตุลาการ สำนักงานปลัดกระทรวงยุติธรรม
3 ตุลาคม พ.ศ. 2545 รักษาราชการแทนรองอธิบดีกรมพินิจและคุ้มครองเด็กและเยาวชน
พ.ศ. 2546 รองอธิบดีกรมคุมประพฤติ
พ.ศ. 2547 รองอธิบดีกรมพินิจและคุ้มครองเด็กและเยาวชน
พ.ศ. 2551 อธิบดีกรมพินิจและคุ้มครองเด็กและเยาวชน
พ.ศ. 2555 รองปลัดกระทรวงยุติธรรม
พ.ศ. 2561 กรรมการผู้ทรงคุณวุฒิในคณะกรรมการกองทุนพัฒนาสื่อปลอดภัยและสร้างสรรค์ ด้านการพัฒนาเด็ก เยาวชน และครอบครัว
ภาคเอกชน

เจ้าหน้าที่กำกับการซื้อขายตลาดหลักทรัพย์แห่งประเทศไทย
สมาคมวางแผนครอบครัวแห่งประเทศไทย ในพระราชูปถัมภ์ฯ
ผู้ก่อตั้งกลุ่มผู้นำเยาวชนอาสาสมัครเพื่อสังคม (กยอ.)
รางวัล

ข้าราชการดีเด่นกระทรวงยุติธรรม พ.ศ. 2554
รางวัลโล่ประกาศเกียรติคุณด้านการบำบัด ฟื้นฟู และพัฒนาผู้ติดยาเสพติด จากพลเอก สุรยุทธ์ จุลานนท์ นายกรัฐมนตรี พ.ศ. 2550
รางวัลศิษย์เก่าดีเด่น ประเภทบริหาร สมาคมศิษย์เก่าบัณฑิตวิทยาลัย มหาวิทยาลัยมหิดล พ.ศ. 2551
บุคคลดีเด่นด้านการส่งเสริมความเสมอภาคหญิงชายและการคุ้มครองสิทธิสตรี ประเภทบุคลากรภาครัฐเนื่องในวันสตรีสากล พ.ศ. 2554
รางวัลบุคคลผู้มีผลงานด้านบริหารจัดการและพัฒนานโยบายการแก้ไขปัญหาผู้เสพผู้ติด “ธัญญารักษ์อวอร์ด ยอดเยี่ยม ประจำปี 2554” สถาบันธัญญารักษ์ กรมการแพทย์ กระทรวงสาธารณสุข
รางวัลระหว่างประเทศ “International Juvenile Justice without Boarders Award” ในฐานบุคคลที่มีความโดดเด่นในการพัฒนาเครื่องมือจำแนกเพื่อค้นหาสาเหตุปัจจัยเสี่ยงและจำเป็นในการกระทำความผิดของเด็กและเยาวชน ในการจัดประชุมของกระบวนการยุติธรรมเด็กและเยาวชนไม่มีพรมแดน รางวัลนานาชาติ (International Juvenile Justice Observatory : IJJO) สหราชอาณาจักร
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เหรียญจักรพรรดิมาลา (ร.จ.พ.)
พ.ศ. 2552 –  เหรียญลูกเสือสดุดี ชั้นที่ 1
โรงเรียนสาธิตมหาวิทยาลัยราชภัฏเชียงใหม่

| โรงเรียนสาธิตมหาวิทยาลัยราชภัฏเชียงใหม่ The Demonstation School of Chiang Mai Rajabhat University |
| --- | --- |

ข้อมูล
ชื่ออื่น: สาธิต มรชม. / Satit CMRU.
ประเภท: รัฐ   โรงเรียนสาธิต  รายชื่อโรงเรียนในจังหวัดเชียงใหม่ 
คำขวัญ: เลิศวิชา พลานามัยเยี่ยม เปี่ยมคุณธรรม
สถาปนา: เดือนเมษายน พ.ศ. 2522
เขตการศึกษา: มหาวิทยาลัยราชภัฏเชียงใหม่  กระทรวงการอุดมศึกษา วิทยาศาสตร์ วิจัยและนวัตกรรม
สี:   ม่วง
เว็บไซต์: http://www.satitschool.cmru.ac.th
โรงเรียนสาธิตมหาวิทยาลัยราชภัฏเชียงใหม่ ตั้งอยู่เลขที่ 202 ถนนหมื่นด้ามพร้าคต ตำบลช้างเผือก อำเภอเมือง จังหวัดเชียงใหม่ 50300
ตั้งอยู่ในบริเวณพื้นที่ของ มหาวิทยาลัยราชภัฏเชียงใหม่ สังกัด กระทรวงการอุดมศึกษา วิทยาศาสตร์ วิจัยและนวัตกรรม (อว.) เปิดสอนระดับการศึกษาก่อนพื้นฐานและขั้นพื้นฐาน ตั้งแต่ระดับชั้นเตรียมอนุบาล อนุบาล ถึงระดับชั้นประถมศึกษาปีที่ 1- 6
ภายหลังการประกาศใช้พระราชบัญญัติปรับปรุงกระทรวง ทบวง กรม (ฉบับที่ 19) พ.ศ. 2562 และ พระราชบัญญัติระเบียบบริหารราชการกระทรวงการอุดมศึกษา วิทยาศาสตร์ วิจัยและนวัตกรรม พ.ศ. 2562 สำนักงานคณะกรรมการการอุดมศึกษาได้ยุติบทบาทลง โดยได้ถ่ายโอนหน้าที่และความรับผิดชอบที่เกี่ยวข้องให้สำนักงานปลัดกระทรวง กระทรวงการอุดมศึกษา วิทยาศาสตร์ วิจัยและนวัตกรรม ที่จัดตั้งขึ้นใหม่ตั้งแต่วันที่ 2 พฤษภาคม พ.ศ. 2562 เป็นต้นไป
ประวัติ > พ.ศ. 2522

เดือนเมษายน ภาควิชาการอนุบาลศึกษาทดลองเปิดโครงการ “โรงเรียนภาคฤดูร้อน” ที่ตึกสุขศึกษาปัจจุบัน มีนักเรียนเข้าโครงการ 17 คน เป็นบุตร – หลาน ของคณาจารย์ และนักศึกษาองค์การ อคป.
นักศึกษาวิชาเอกอนุบาลรุ่นแรก ระดับ ปกศ.สูง ทำหน้าที่ครู และจะดำเนินงานในความดูแลของคณาจารย์ภาควิชา ซึ่งมี อาจารย์มัญชรี บุญนาค เป็นหัวหน้าภาควิชาฯ อาจารย์ประไพศรี อุณหจักร เป็นรองหัวหน้าภาคฯ อาจารย์จินตนา ปัณฑวงศ์ เป็นเลขานุการภาควิชา และอาจารย์อภิญญา มนูศิลป์ เป็นกรรมการ
ประวัติ > พ.ศ. 2524

วิทยาลัยให้หอพักหญิง 1 แก่ภาควิชาการอนุบาลศึกษา เพื่อปรับปรุงเป็นอาคารเรียน ใช้ชื่อใหม่ว่าอาคาร 15 เริ่มเตรียมการจัดห้องเรียนทดลองไว้ 2 ห้อง ห้องหนึ่งเป็นห้องนอน มีห้องน้ำนักเรียนในตัว อีกห้องจัดเป็นห้องสมุด และศูนย์สื่ออาศัยการจัดรูปแบบศูนย์การเรียน โดยมีอาจารย์ลัดดา นีละมณี (ปัจจุบันคือ รศ.ลัดดา นีละมณี) เป็นผู้แนะนำ
ประวัติ > พ.ศ. 2526

เปิดห้องเรียนทดลอง 1 ห้อง รับเด็กรุ่นแรก 23 คน วันที่ 26 มิถุนายน มีพิธีเปิดศูนย์เด็กก่อนประถมศึกษา ณ สนามหน้าอาคาร 15 ภาควิชาการอนุบาลศึกษา โดยมีนายพะยอม แก้วกำเนิด อธิบดีกรมการฝึกหัดครูเป็นประธาน
ประวัติ > พ.ศ. 2527

เปิดห้องเรียนเพิ่มขึ้นเป็น 2 ห้อง ยังคงจัดห้องสมุดของเล่นเป็นศูนย์สื่อได้อีก 1 ห้อง ด้วยได้รับทุนสนับสนุนจากกรมการฝึกหัดครู โดยมีหน่วยศึกษานิเทศก์ดูแลโครงการห้องสมุดฯ เพื่อเป็นศูนย์เด็กก่อนประถมศึกษา งานโรงเรียนทดลองอยู่ในความดูแลของภาควิชาการอนุบาล มีคณาจารย์เป็นกรรมการและเลขานุการภาคฯ โดยมี อาจารย์จินตนา ปัณฑวงศ์ เป็นครูใหญ่
ประวัติ > พ.ศ. 2528

ศูนย์เด็กก่อนประถมศึกษา ขยายรับเป็น 3 ระดับคือ กลุ่มเด็กอายุ 2 ถึง 3 ปี, กลุ่มเด็กอายุ 3 ถึง 4 ปี และ กลุ่มเด็กอายุ 4 ถึง 5 ปี
ประวัติ > พ.ศ. 2529

ขยายการรับเด็กเป็น 4 ระดับ คือ กลุ่มเด็กอายุ 2 – 3 ปี เรียก ชั้นเด็กเล็ก, กลุ่มเด็กอายุ 3 – 4 ปี เรียก ชั้นเตรียมอนุบาล, กลุ่มเด็กอายุ 4 – 5 ปี เรียก ชั้นอนุบาล 1 และ กลุ่มเด็กอายุ 5 – 6 ปี เรียก ชั้นอนุบาล 2 มีอาจารย์เกษลดา มานุจุติ (ปัจจุบันคือ ผศ.พิทยาภรณ์ มานะจุติ) เป็นอาจารย์ใหญ่ เนื่องจากอาจารย์จินตนา ปัณฑวงศ์ ลาศึกษาต่อ
ประวัติ > พ.ศ. 2530

ยกฐานะเป็นโรงเรียนสาธิต ย้ายงานโรงเรียนจากภาควิชาการอนุบาลไปสังกัดภาควิชาสาธิต คณะครุศาสตร์ ใช้ชื่อโรงเรียนสาธิตวิทยาลัยครูเชียงใหม่ คณะวิชาครุศาสตร์ มี ดร.บุลรัตน์ สิทธิพงศ์ เป็นผู้อำนวยการ อาจารย์เกษลดา มานะจุติ เป็นอาจารย์ใหญ่
ประวัติ > พ.ศ. 2531

เปลี่ยนชื่อโรงเรียนสาธิตวิทยาลัยครูเชียงใหม่ (ระดับอนุบาล) บริหารงานโดยคณะกรรมการจากภาควิชาการอนุบาลศึกษา อาจารย์ประไพศรี อุณหจักร หัวหน้าภาควิชาเป็นประธานการบริหาร อาจารย์อภิญญา มนูญศิลป์ เป็นอาจารย์ใหญ่ ขยายห้องเรียนเป็นระดับชั้นเรียนละ 2 ห้อง รวม 8 ห้องเรียน
ประวัติ > พ.ศ. 2532

จากสภาพโรงเรียนแออัด จึงของบประมาณสร้างตึกสาธิตฯ จากเจ้าหน้าที่กรมการฝึกหัดครู มาทำการสำรวจสถานที่ และวางแผนงานเกี่ยวกับตึกสาธิตฯ
ประวัติ > พ.ศ. 2533

คณาจารย์ภาควิชาการอนุบาลศึกษา ซึ่งเป็นกรรมการบริหารงานโรงเรียนสาธิตฯ ทำโครงการขยายชั้นเรียนไปถึงระดับประถมศึกษา ผ่านกรรมการบริหารคณะวิชาครุศาสตร์ มี รศ.วรรณวดี ม้าลำพอง เป็นหัวหน้าคณะวิชาฯ และวันที่ 12 มีนาคม 2534 รศ.ดร.มังกร ทองสุขดี อธิการบดีลงนามอนุมัติโครงการขยายชั้นเรียน
ประวัติ > พ.ศ. 2534

เปิดชั้นเรียนระดับประถมศึกษาปีที่ 1 จำนวน 1 ห้องเรียน มีอาจารย์พิมล มัธยมบุรุษ เป็นอาจารย์ใหญ่แผนกประถม ต่อมาอาจารย์พิมล ลาออกจากตำแหน่ง คณะวิชา ครุศาสตร์ จึงให้อาจารย์ถมรัตน์ นันทิทรรภ หัวหน้าภาควิชาสาธิตฯ ปฏิบัติหน้าที่ เป็นอาจารย์ใหญ่แผนกประถมศึกษา และอาจารย์ประไพศรี อุณหจักร เป็นอาจารย์ใหญ่ แผนกอนุบาล
โรงเรียนจัดตั้งโครงการอาหารกลางวันเพื่อโรงเรียนสาธิตฯ จัดตั้งชมรมผู้ปกครอง โรงเรียนสาธิตฯ
ประวัติ > พ.ศ. 2535

คณะวิชาครุศาสตร์ ดำเนินการบริหารงานโรงเรียนสาธิตฯ โดยหัวหน้าคณะ และรองหัวหน้าคณะฯ ดำรงตำแหน่งบริหารโรงเรียนสาธิตฯ ตามตำแหน่งคือ ผศ.โกเมน ธีรนรเศรษฐ คณบดี คณะครุศาสตร์ เป็นผู้อำนวยการ อาจารย์จินตนา ปัณฑวงศ์ รองคณบดีคณะ ฝ่ายวิชาการ เป็นรองผู้อำนวยการฝ่ายวิชาการ อาจารย์วีระ คำวิเศษณ์ รองหัวหน้าคณะฝ่ายวางแผน เป็นรองผู้อำนวยการ ฝ่ายแผน อาจารย์ประวัติ พื้นผาสุข รองคณบดีคณะ ฝ่ายบริหารเป็นรองผู้อำนวยการฝ่ายบริหาร ผศ.ถมรัตน์ นันทิทรรภ เลขานุการคณะบริหารงานวิชาการสาธิตระดับประถม
ประวัติ > พ.ศ. 2537

ยกฐานะโรงเรียนสาธิตฯ เทียบเท่าคณะวิชาสายงานการบริหาร ขึ้นตรงต่ออธิการบดี ซึ่งแต่งตั้ง รศ.วรรณวดี ม้าลำพอง เป็นผู้อำนวยการ ผศ.สถิตย์ ใจสุนทร เป็นรองผู้อำนวยการฝ่ายบริหาร อาจารย์จินตนา ปัณฑวงศ์ เป็นรองผู้อำนวยการฝ่ายวิชาการ อาจารย์ประไพศรี อุณหจักร เป็นผู้ช่วยรองผู้อำนวยการฝ่ายวิชาการ และดูแลงานกิจกรรมนักเรียน
14 พ.ย. 2537 ผศ.สมผิว ชื่นตระกูล มาดำรงตำแหน่งเป็นผู้อำนวยการโรงเรียนสาธิตฯ เนื่องจาก รศ.วรรณวดี ม้าลำพอง รับคำสั่งแต่งตั้งเป็นอธิการบดีสถาบันราชภัฏลำปาง ตั้งแต่วันที่ 18 ธันวาคม 2537 คณะกรรมการบริหารโรงเรียนสาธิตฯ ประกอบด้วย อาจารย์จินตนา ปัณฑวงศ์ เป็นผู้ช่วยผู้อำนวยการฝ่ายวิชาการ, อาจารย์ประไพศรี อุณหจักร เป็นผู้ช่วยผู้อำนวยการฝ่ายกิจกรรมนักเรียน และ อาจารย์ปิยะดา พูลทาจักร เป็นผู้ช่วยผู้อำนวยการฝ่ายธุรการ
จำนวนนักเรียนปี พ.ศ. 2537 ซึ่งมีอยู่ 8 ระดับ (เด็กเล็ก – ป.4) รวม 610 คน นักเรียนชั้นอนุบาล 4 ระดับ รวม 345 คน และนักเรียนชั้นประถม 4 ระดับ รวม 265 คน
ประวัติ > พ.ศ. 2538

มีนักเรียนระดับประถมศึกษา ถึงชั้นประถมศึกษาปีที่ 5 เปลี่ยนชื่อเป็น “โรงเรียนสาธิตสถาบันราชภัฏเชียงใหม่” นำตราพระราชทานสถาบันราชภัฏเชียงใหม่มาเป็นตราประจำโรงเรียน และโรงเรียนรับหน้าที่เป็นเจ้าภาพจัดการแข่งขันกีฬา “สาธิตราชภัฏสัมพันธ์” ครั้งที่ 4
ประวัติ > พ.ศ. 2539

นักเรียนระดับประถมศึกษา มีครบทุกชั้นเรียน คือ ตั้งแต่ ชั้น ป.1 – ป.6 ครบตามโครงการ มีนักเรียนจำนวน 402 คน มีนักเรียนระดับชั้นอนุบาล จำนวน 311 คน รวม 713 คน
ประวัติ > พ.ศ. 2540

นักเรียนระดับชั้นประถมศึกษา มีนักเรียนจำนวน 422 คน มีนักเรียนระดับชั้นอนุบาล จำนวน 305 คน รวม 727 คน
ประวัติ > พ.ศ. 2541

มีนักเรียนระดับประถมศึกษา มีนักเรียนจำนวน 461 คน มีนักเรียนระดับอนุบาล จำนวน 334 คน รวม 795 คน
ประวัติ > พ.ศ. 2542

นักเรียนระดับประถมศึกษา มีนักเรียนจำนวน 486 คน มีนักเรียนระดับอนุบาล จำนวน 324 คน รวม 810 คน
คณะผู้บริหาร จำนวน 3 คน ประกอบด้วย ผศ.สมผิว ชื่นตระกูล ผู้อำนวยการ, น.ส.จินตนา ปัณฑวงศ์ ผู้ช่วยผู้อำนวยการฝ่ายวิชาการ และ น.ส.ปิยะดา พูลทาจักร ผู้ช่วยผู้อำนวยการฝ่ายธุรการ
บุคลากร จำนวน 41 คน ครูประถม จำนวน 16 คน, ครูอนุบาล จำนวน 8 คน, ครูพี่เลี้ยง จำนวน 7 คน, ธุรการ 2 คน, ภารโรง 2 คน, เจ้าหน้าที่โรงครัว 6 คน
ประวัติ > พ.ศ. 2543

มีนักเรียนระดับประถมศึกษา จำนวน 490 คน มีนักเรียนระดับอนุบาล จำนวน 334 คน  รวม 824 คน
คณะผู้บริหารจำนวน 3 คน ประกอบด้วย ผศ.สมผิว ชื่นตระกูล ผู้อำนวยการ, น.ส.จินตนา ปัณฑวงศ์ ผู้ช่วยผู้อำนวยการฝ่ายวิชาการ และ น.ส.ปิยะดา พูลทาจักร ผู้ช่วยผู้อำนวยการฝ่ายธุรการ
บุคลากร จำนวน 44 คน ครูประถม จำนวน 19 คน, ครูอนุบาล จำนวน 8 คน, ครูพี่เลี้ยง จำนวน 8 คน, สำนักงาน 4 คน, ภารโรง 2 คน, เจ้าหน้าที่โรงครัว 6 คน
วันที่ 1 พฤศจิกายน 2543 อาจารย์จินตนา ปัณฑวงศ์ ได้รับการแต่งตั้งให้ดำรงตำแหน่ง รักษาการผู้อำนวยการโรงเรียนสาธิตฯ เนื่องจาก ผศ.สมผิว ชื่นตระกูล ผู้อำนวยการเกษียณอายุราชการ
ประวัติ > พ.ศ. 2544

วันที่ 1 มิถุนายน 2544 อาจารย์จินตนา ปัณฑวงศ์ ได้รับแต่งตั้งให้เป็นผู้อำนวยการโรงเรียนสาธิตสถาบันราชภัฏเชียงใหม่
ประวัติ > พ.ศ. 2549 – 2551

วันที่ 30 กรกฎาคม 2549 – 2551 ผศ.ดร.เรืองเดช วงศ์หล้า อธิการบดีมหาวิทยาลัยราชภัฏเชียงใหม่ รับตำแหน่งผู้อำนวยการโรงเรียนสาธิตมหาวิทยาลัยราชภัฏเชียงใหม่ ภายใต้การกำกับและดูแล ของคณบดีคณะครุศาสตร์ ผศ.เพิ่มศักดิ์ สุริยจันทร์ และแต่งตั้งนางวันทนีย์ ชุมชอบ รักษาการผู้อำนวยการโรงเรียนสาธิตมหาวิทยาลัยราชภัฏเชียงใหม ภายใต้การกำกับและดูแล ของคณบดีคณะครุศาสตร์ ผศ.เยี่ยมลักษณ์ อุดาการ เมื่อวันที่ 7 กรกฎาคม 2554
ประวัติ > พ.ศ. 2558

รศ.ดร.ประพันธ์ ธรรมไชย อธิการบดีมหาวิทยาลัยราชภัฏเชียงใหม่ แต่งตั้ง ผศ.ดร.ชาตรี มณีโกศล ตำแหน่งผู้ช่วยอธิการบดี เป็น รักษาราชการแทน ผู้อำนวยการโรงเรียนสาธิตมหาวิทยาลัยราชภัฏเชียงใหม่ เมื่อวันที่ 16 พฤษภาคม 2558
ประวัติ > พ.ศ. 2559

สภามหาวิทยาลัยราชภัฏเชียงใหม่ ในคราวประชุมครั้งที่ 12/2559 เมื่อวันที่ 5 ตุลาคม 2559 และในคราวประชุมครั้งที่ 13/2559 เมื่อวันที่ 9 พฤศจิกายน 2559 มีมติเห็นชอบให้มหาวิทยาลัยออกกฎหมายเกี่ยวกับโรงเรียนสาธิตมหาวิทยาลัยราชภัฏเชียงใหม่ ดังนี้
ประกาศมหาวิทยาลัยราชภัฏเชียงใหม่ เรื่อง การจัดตั้งโรงเรียนสาธิตมหาวิทยาลัยราชภัฏเชียงใหม่ พ.ศ. 2559
ข้อบังคับมหาวิทยาลัยราชภัฏเชียงใหม่ ว่าด้วย การบริหารและการดำเนินงานของโรงเรียนสาธิตมหาวิทยาลัยราชภัฏเชียงใหม่ พ.ศ. 2559
ระเบียบมหาวิทยาลัยราชภัฏเชียงใหม่ ว่าด้วย กองทุนโรงเรียนสาธิตมหาวิทยาลัยราชภัฏเชียงใหม่ พ.ศ. 2559 ข้อ 1 ประกาศมหาวิทยาลัยราชภัฏเชียงใหม่ เรื่อง การจัดตั้งโรงเรียนสาธิตมหาวิทยาลัยราชภัฏเชียงใหม่ พ.ศ. 2559 ไว้ดังต่อไปนี้
ให้จัดตั้งโรงเรียนสาธิตมหาวิทยาลัยราชภัฏเชียงใหม่ เป็นส่วนงานภายในที่มีฐานะเทียบเท่าคณะในมหาวิทยาลัยราชภัฏเชียงใหม่ ใช้ชื่อภาษาอังกฤษว่า Chiang Mai Rajabhat University Demontration School
การบริหารและการดำเนินงานของโรงเรียนสาธิตมหาวิทยาลัยราชภัฏเชียงใหม่ ให้เป็นไปตามข้อบังคับของมหาวิทยาลัยราชภัฏเชียงใหม่ว่าด้วยการบริหารและการดำเนินงานของโรงเรียนสาธิตมหาวิทยาลัยราชภัฏเชียงใหม่
ในโรงเรียนสาธิตมหาวิทยาลัยราชภัฏเชียงใหม่อาจให้มีการแบ่งหน่วยงานเป็นฝ่ายโดยให้เป็นหน่วยงานภายในที่มีฐานะเที่ยบเท่างาน และให้จัดทำเป็นประกาศของมหาวิทยาลัย โดยความเห็นชอบของสภามหาวิทยาลัย
ประวัติ > พ.ศ. 2560

สภามหาวิทยาลัยราชภัฏเชียงใหม่ มีคำสั่ง เรื่อง แต่งตั้งผู้อำนวยการโรงเรียนสาธิตมหาวิทยาลัยราชภัฏเชียงใหม่ สั่ง ณ วันที่ 5 เมษายน พ.ศ. 2560 มีมติแต่งตั้งให้ ผู้ช่วยศาสตราจารย์เยี่ยมลักษณ์ อุดาการ ดำรงตำแหน่งผู้อำนวยการโรงเรียนสาธิตมหาวิทยาลัยราชภัฏเชียงใหม่ ตั้งแต่วันที่ 20 เมษายน 2560 เป็นต้นไป โดยจะครบวาระการกำรงต่ำแหน่งในวันที่ 19 เมษายน 2564
พ.ศ. 2560 ดร.ถนอม อินทรกำเนิด นายกสภามหาวิทยาลัยราชภัฏเชียงใหม่ เป็นประธานในพิธีทำบุญ อาคารปฐมวัย โรงเรียนสาธิตมหาวิทยาลัยราชภัฏเชียงใหม่ จุดธูปเทียนบูชาพระรัตนตรัย โดยยมี รศ.ดร.ประพันธ์ ธรรมไชย ที่ปรึกษาอธิการบดี มหาวิทยาลัยราชภัฏเชียงใหม่ พร้อมคณะผู้บริหารมหาวิทยาลัยราชภัฏเชียงใหม่และคณะผู้บริหารโรงเรียนสาธิตมหาวิทยาลัยราชภัฏเชียงใหม่ร่วมถวายเครื่องจตุปัจจัยไทยทานแด่พระสงฆ์ เพื่อความเป็นสิริมงคลก่อนเปิดใช้อาคารอย่างเป็นทางการในปีการศึกษา 2560 โดยมีผู้บริหาร บุคลากร มหาวิทยาลัยราชภัฏเชียงใหม่ และโรงเรียนสาธิตมหาวิทยาลัยราชภัฏเชียงใหม่ร่วมงานจำนวนมาก เมื่อวันที่ 9 กุมภาพันธ์ 2560 ณ อาคารปฐมวัย โรงเรียนสาธิตมหาวิทยาลัยราชภัฏเชียงใหม่ พื้นที่เวียงบัว มหาวิทยาลัยราชภัฏเชียงใหม่ อำเภอเมือง จังหวัดเชียงใหม่
ในการนี้ รศ.ดร.ประพันธ์ ธรรมไชย ที่ปรึกษาอธิการบดี มหาวิทยาลัยราชภัฏเชียงใหม่ ยังได้เป็นประธานในพิธีเปิดอาคารปฐมวัยโรงเรียนสาธิตมหาวิทยาลัยราชภัฏเชียงใหม่ ซึ่งประกอบด้วย 2 อาคาร ได้แก่ อาคารเรียน ขนาด 2 ชั้น ประกอบด้วย ชั้นล่าง มีห้องจำนวน 8 ห้อง จัดเป็นห้องเรียนระดับชั้นเตรียมอนุบาลและอนุบาล 1 จำนวน 4 ห้อง ห้องบอล 1 ห้อง ห้องเกียรติยศ 1 ห้อง ห้องธุรการ 1 ห้อง และ ห้องพยาบาล 1 ห้อง ชั้นบน มีห้องจำนวน 7 ห้อง ประกอบด้วยห้องเรียนระดับชั้นอนุบาล 2-3 จำนวน 4 ห้อง ห้องสมุด 1 ห้อง ห้องคอมพิวเตอร์ 1 ห้อง และ ห้องศูนย์สื่อ 1 ห้อง นอกจากนี้ยังมีส่วนอาคารโรงอาหาร ขนาด 2 ชั้น ประกอบด้วย ชั้นล่าง จัดเป็นห้องอาหารสำหรับเด็ก ชั้นบน จัดเป็นห้องประชุม โดยจะเริ่มเปิดการเรียนการสอนอย่างเป็นทางการในวันที่ 14 กุมภาพันธ์ 2560
ประวัติ > พ.ศ. 2561

โรงเรียนสาธิตมหาวิทยาลัยราชภัฏเชียงใหม่ เป็นหน่วยงานภายในที่มีฐานะเทียบเท่าคณะในมหาวิทยาลัยราชภัฏเชียงใหม่
ประวัติ > พ.ศ. 2564

วันที่ 25 มกราคม 2564 มหาวิทยาลัยราชภัฏเชียงใหม่ มีคำสั่ง ที่ 150/2564 เรื่อง แต่งตั้งผู้รักษาราชการแทนผู้อำนวยการโรงเรียนสาธิตมหาวิทยาลัยราชภัฏเชียงใหม่ แต่งให้ อาจารย์ ดร.กฤษฎา บุญชม ข้าราชการพลเรือนในสถาบันอุดมศึกษา ตำแหน่งอาจารย์ สังกัดภาควิชาฟิสิกส์และวิทยาศาสตร์ทั่วไป คณะวิทยาศาสตร์และเทคโนโลยี เป็น ผู้รักษาราชการแทนผู้อำนวยการโรงเรียนสาธิตมหาวิทยาลัยราชภัฏเชียงใหม่ ตั้งแต่วันที่ 25 มกราคม พ.ศ. 2564 เป็นต้นไป
วันที่ 9 เมษายน 2564 สภามหาวิทยาลัยราชภัฏเชียงใหม่ มีคำสั่ง ที่ 24/2564 เรื่อง แต่งตั้งผู้อำนวยการโรงเรียนสาธิตมหาวิทยาลัยราชภัฏเชียงใหม่ สั่ง ณ วันที่ 9 เมษายน 2564 แต่งตั้งให้ อาจารย์ ดร.กฤษฎา บุญชม ดำรงตำแหน่งผู้อำนวยการโรงเรียนสาธิตมหาวิทยาลัยราชภัฏเชียงใหม่ โดยจะครบวาระการกำรงต่ำแหน่งในวันที่ 8 เมษายน 2568
วันที่ 16 เมษายน 2564 มหาวิทยาลัยราชภัฏเชียงใหม่ มีคำสั่ง ที่ 933/2564 เรื่อง แต่งตั้งรองผู้อำนวยการโรงเรียนสาธิตมหาวิทยาลัยราชภัฏเชียงใหม่ แต่งตั้งให้ ผู้ช่วยศาสตราจารย์ ดร.สำเนา  หมื่นแจ่ม เป็นรองผู้อำนวยการโรงเรียนสาธิตมหาวิทยาลัยราชภัฏเชียงใหม่ และ นางปริยาพร กองคำ เป็นรองผู้อำนวยการโรงเรียนสาธิตมหาวิทยาลัยราชภัฏเชียงใหม่